Op Donderdag 3 September is ’n bejaarde egpaar in hul Tierpoort-huis aangeval. Die boewe het die kluis leeggemaak en ’n haelgeweer gesteel waarmee die een boef homself dadelik in die voet geskiet het. Die boewe het op vlug geslaan en die egpaar het hul seun gebel. Binne 20 minute was polisie van Boschkop en Welbekend op die toneel en gemeenskapslede wat aan Conserv behoort het die koppie agter die huis gefynkam vir die boef se bloedspoor. ’n Polisie-helikopter, Girokopter en ligte vliegtuig van Kitty Hawk het help soek. Die gewonde boef is aangekeer en die haelgeweer is by hom afgeneem.